钦定古今图书集成/明伦汇编/氏族典/第351卷 > 《廖用贤尚友录》 > 楼惠明
## 钦定古今图书集成/明伦汇编/氏族典/第351卷 > 《廖用贤尚友录》 > 楼惠明

按《南齐书徐伯珍传》：“同郡楼惠明有道术，居金华山，
禽兽毒螫者皆避之。宋明帝闻之，敕出住华林园，除
奉朝请，固乞不受，求东归。永明三年，忽乘轻舟向临
安县，众不知所以。寻而唐宇之贼破郡，文惠太子呼
出住蒋山，又求归见许。世祖敕为立馆。”